Предшколска установа
''РАДА МИЉКОВИЋ''
Број: 1378.                                                                            
Датум: 13.12.2018.2018.г.
Д е с п о т о в а ц

На основу члана 109. став 3. а у вези са чланом 119. став 1. тачка 1) Закона о основама система образовања и васпитања ("Службени гласник РС", бр. 88/2017 и 27/2018-др.закони  - даље: Закон), члана 40. став 3. и члана 57. став 1. тачка 1) Статута Установе, број 398 од 05.04.2018 године, Управни одбор Предшколске установе ''Рада Миљковић'', Деспотовац, на седници одржаној дана 13.12.2018. године, донео је  

ПРАВИЛА ПОНАШАЊА
У ПРЕДШКОЛСКОЈ УСТАНОВИ ''РАДА МИЉКОВИЋ'' ДЕСПОТОВАЦ


Опште одредбе
Члан 1.
 Овим Правилима уређују се правила понашања у Предшколској установи ''Рада Миљковић'' Деспотовац ( у даљем тексту: Установа ) као и односи запослених према деци, према родитељима деце, родитеља према запосленима и међусобни односи запослених у Установи. 
Члан 2.
У Установи се негују односи међусобног разумевања и уважавања личности деце, одраслих, запослених и родитеља, односно других законских заступника.
 Запослени имају обавезу да својим радом и укупним понашањем доприносе развијању позитивне атмосфере у установи.  

Члан 3.
Осмишљеност амбијента Установе подразумева: 
· да је прилаз објекту уређен са истакнутим називом Установе, подацима о Установи и службама које су у њеном саставу;
· да су радни простори безбедни, осветљени, уредни ( обавезан је свакодневни јутарњи преглед свих просторија у Установи и дворишту, као и свакодневна хигијена );
· да је у Установи наглашена прва линија контакта са корисницима услуга ( врата санитарних просторија за одрасле, магацинских и простора за паузе запослених као и приручних кухиња морају бити затворена );
· да структуираност и естетско уређење радних простора је у сагласности са одредницама програма рада са децом;
· да је неопходна одговорност свих запослених према средствима за рад и радном простору;
· да су у Установу формирани простори за посебне намене ( просторија за тимски рад и дневне паузе запослених ),
-  да је у просторијама Установе и у дворишту забрањено пушење.

Члан 4.
Професионални рад са децом је процес који је утемељен на основама програма васпитно-образовног рада са децом предшколског узраста и који: 
· развија знања, вештине, ставове и вредности код деце уважавајући свакодневно искуство и индивидуалне разлике међу децом у погледу начина учења и брзине напредовања; 
· подразумева програмирање, планирање, реализацију и евалуацију рада са децом утемељене на искуству и перманентном стручном усавршавању; 
· прихвата родитеље, односно друге законске заступнике као примарне учеснике у развоју и васпитању деце;
· отвара се према широј друштвеној заједници;
· развија тимски ( мултидисциплинарни ) приступ рада са децом;
· подразумева прихватање и поделу одговорности свих учесника отвореног курикулума у односу на улоге које имају у дечјем вртићу,
· подстиче професионални и лични развој појединца и Установе. 

Права детета 
                                                    Члан 5.
Права детета у Установи остварују се у складу са потврђеним међународним уговором, Законом о основама система образовања и васпитања, Законом о предшколском васпитању и образовању, подзаконском актима и општима актима Установе. 
Установа, односно запослени у установи дужни су да обезбеде остваривање права детета, а нарочито право на: 
1) квалитетан образовно-васпитни рад који обезбеђује остваривање принципа и циљева из члана 7. и 8. Закона о основама система образовања и васпитања; 
2) уважавање личности; 
3) подршку за свестрани развој личности, подршку за посебно исказане таленте и њихову афирмацију; 
4) заштиту од дискриминације, насиља, злостављања и занемаривања; 
5) благовремену и потпуну информацију о питањима од значаја за образовање и васпитање; 
6) заштиту и правично поступање установе према детету; 
7) друга права у области образовања и васпитања, у складу са законом. 
Родитељ, односно други законски заступник детета  може да поднесе писмену пријаву директору Установе у случају повреде права из става 2. овог члана или непримереног понашања запослених према детету, у складу са општим актом установе, у року од осам дана од дана сазнања о повреди права. 
Запослени у Установи дужан је да одмах по сазнању, а најкасније наредног радног дана, поднесе писмену пријаву директору да је учињена повреда права детета. 
Директор је дужан да пријаву из ст. 3. и 4. овог члана размотри и да, уз консултацију са родитељем, односно другим законским заступником детета, као и запосленим одлучи и предузме одговарајуће мере, у року од осам дана од дана пријема пријаве.
Члан 6.
Лични подаци о детету, односно запосленом уписани у евиденцију прикупљају се, обрађују, чувају и користе за потребе васпитно-образовног рада, у складу са Законом, посебним законом и законом којим се уређује заштита података о личности и највишим стандардима о заштити података. 
Установа обезбеђује мере заштите од неовлашћеног приступа и коришћења података из евиденција које води. 
Министарство обезбеђује мере заштите од неовлашћеног приступа и коришћења података у ЈИСП-у. 
Забрањена је употреба података о личности деце и запослених, ван намене за коју су прикупљени.  
За потребе научноистраживачког рада и приликом обраде података и израде анализа, лични подаци се користе и објављују на начин којим се обезбеђује заштита идентитета личности. 

Безбедност деце у Установи

Члан 7.
	У циљу остваривања услова за безбедност детета током боравка у Установи неопходно је да се испоштују следећа правила:
· лице које отвара-затвара објекат дужно је да провери стање и предузете мере у циљу безбедности објекта;
· запослени не сме да напусти радно место без предходног договора са колегама и руководиоцем; 
· обавезно се прибавља писмена сагласност родитеља, односно другог законског заступника за излазак деце из Установе у шире градско окружење;
· васпитачи и медицинске сестре-васпитачи су дужни да буду са децом за све време боравка деце у Установи;
· запослени мора да води рачуна о личној хигијени, пре свега хигијени руку;
· сваку промену здравственог стања детета за време боравка у Установу васпитач односно медицинска сестра-васпитач дужна је да пријави сараднику за унапређење превентивне здравствене заштите и родитељима и то одмах путем телефонског позива, а у случају нејасне симптоматологије здравственог проблема обавезно се остварује и консултација и са педијатром службе Дома здравља;
· у случају развода брака родитеља детета које борави у вртићу, запослени се понашају искључиво по налогу надлежне институције ( суда или центра за социјални рад );
· приватне посете запосленима су дозвољене у време паузе за запослене;
· није дозвољена употреба хране која није фабрички пакована и коју припремају родитељи;
· забрањено је уношење оружја и свих предмета који могу бити опасни за безбедност деце у објекту;
· забрањен је улазак алкохолисаних лица или лица под утицајем опојних средстава у објекат;
· преузимање детета се обавља директно на реалицији васпитач-родитељ а све посебне ситуације је потребно регулисати писменом сагласношћу родитеља;
· сва дешавања у дечјем окружењу захтевају будност запослених и родитеља као и реаговање предузимањем одговарајућих мера ( пси луталице, опасни предмети, непозната лица и др.);
· најстрожије се забрањује физичко и свако друго драстично кажњавање деце од стране васпитача, медицинске сестара-васпитача и осталих запослених а уколико се на детету примете трагови физичког злостављања или опажљиви знаци менталног и другог угрожавања детета у породици или у вртићу о томе се обавештава директор, сарадник за унапређење превентивне здравствене заштите, стручни сарадник који ће поступити по Упутству Министарства просвете, науке и технолошког развоја број 611-00-419/2018-04 од 03.04.2018. године ( Упутство о поступању установа образовања и васпитања и Центра за социјални рад-органа старатељства у заштити деце од насиља) и по одредбама Правилника о протоколу поступања у установи у одговору на насиље, злостављање и занемаривање (''Службени гласник РС'', бр. 30/2010), Правилника о поступању установе у случају сумње или утврђеног дискриминаторског понашања и вређања угледа, части или достојанства личности (''Службени гласник РС'', број 65/2018);
· између родитеља и васпитача односно медицинских сестара-васпитача се размењују информације о свим за дете важним променама и догађањима у породици односно у вртићу: здравствено стање детета, разлози за недолазак у вртић, развод брака родитеља, промена места становања, и др.
 
Понашање запослених у Установи

Члан 8.
У свом раду запослени треба да са децом, родитељима, осталим запосленима и другим лицима успоставе односе засноване на уважавању, разумевању и поштовању, толеранцији и избегавању сукоба. 
Свађе, вређања, игнорисање и отворена нетрпељивост међу запосленима нису дозвољене. 
Члан 9.
Запослени су дужни да се у контакту са корисницима услуга понашају професионално уз дистанцу и поштовање. Обраћају се са ''Ви'', ''Господине'', ''Госпођо'', никако ''Мајко'', ''Тата'' и слично, а деци се обраћају и користе изразе ''молим'', ''хвала'', ''изволи'', ''извини'' у свакодневним ситуацијама. 
Запослени први поздравља и отпоздравља кориснике и друга лица, уз пријатан изглед лица без интимизирања приликом поздрављања, као ни поздрављање гестовима, дизањем руку и слично, не користе жаргонско изражавање, не коментаришу дечје или родитељске несигурности, несналажљивости или неспретности, не збијају неукусне шале, и не упуштају се у расправе пред децом.
Запослени треба да избегавају несугласице и сукобе пред децом и да на децу делују личним примером током целог дана. 
Запослени треба да поседује самоконтролу према другима и спремност да одговоре дечјим потребама разумевањем и емоционалном подршком, да развију код деце вештине одговорног социјалног понашања, толеранцију према разликама и негују афирмативни став према сваком детету и групи у целини и уважавају сопствене и потребе и очекивања других. 
Запослени пред децом не воде приватне разговоре. 

Члан 10.
Права и обавезе свих запослених су: 
- да стручним знањем осигурају постизање исхода прописаних општим и посебним основама васпитно-обрзовног програма, уважавајући предзнања и индивидуалне разлике међу децом у погледу начина учења и брзине напредовања; 
- да планирају, реализију и прате евалуацију одабраног програмског и организационог модела рада са децом;
- да поштују и извршавају радне задатке у складу са постојећим Годишњим планом рада Установе, Развојним планом и Акционим планом вртића;
- да поделе одговорност свих учесника васпитног процеса у реализацији планираних садржаја и предузимању превентиво-здравствених мера у циљу очувања здравља деце и запослених;
- да о изреченим примедбама од стране родитеља обавесте директора;
- да поштују дечје време за одмор, слободну игру и свакодневни боравак у отвореном простору;
- да врше структуирање радних простора одговарајућим средствима за рад која прате узрасне потребе и програмске садржаје;
- да поштују структуру радног времена;
- да врше избор пројеката значајних за унапређивање рада са децом који се реализују у форми акционих и других истраживања у вртићу;
- да се договарају о начину праћења постигнућа деце у конкретном програму као и о његовој усаглашености са потребама и очекивањима породица и изради одговарајућих инструмената и анализа;
- да активно учествују у перманентном стручном усавршавању планираном на нивоу Установе;
- да имају јединствен стил у презентирању рада Установе у јавности;
- да долазе у Установу на време, а у случају спречености обавесте о изостајању са посла правовремено руководиоца,ради благовремног организовања замене;
- да користе инвентар и опрему (потрошни материјал, средства за хигијену, намирнице, канцеларијски материјал, дидактичка средства и васпитно-потрошни материјал) Установе у службене сврхе;
- да долазе на посао уредни и прикладно одевени; 
- да носе радну одећу и обућу, и пожељно је да имају идентификациону картицу;
- да не угрожавају и не повређују физички и психички интегритет детета;
- да не вређају децу и запослене;
- да поштују и чувају пословну тајну и углед Установе;
- да чувају достојанство професије;
- да не изражавају националну, верску, расну и полну нетрпељивост;
- да воде потпуну, благовремену и савесну евиденцију.

                                                        Члан 11.

Запосленом у устанoви забрањено је да:  
- носи оружје у установи,  
- самовољно решава међусобне сукобе употребом оружја, оруђа и физичке силе,  
- пуши у просторијама установе или дворишту установе,  
- долази у установу у припитом или пијаном стању, уноси у установу ради употребе алкохол и друга опојна средства која смањују радну способност,  
- незаконито располаже средствима установе, простором, опремом и имовином установе,  
- користи за време рада мобилни телефон и друга техничка средства у неслужбене сврхе.  
Члан 12.
	Запослени обављају радне задатке у складу са основним вредностима и приоритетима у односу на децу и њихово одрастање уважавајући ставове родитеља. 
 Разговор о детету се обавља искључиво са родитељем, односно другим законским заступником и обавља га стручни радник (  васпитач, медицинска сестра-васпитач, стручни сарадник, сардник).
 Остали запослени у чијем опису радног места није васпитно образовни рад, не могу давати било какве информације о детету.
Забрањено је приватно чување и пружање стручних услуга детету које користи услуге Установе.

Улога, обавезе, одговорности и права стручних радника у Предшколској установи ( васпитача, медицинских сестра-васпитача, стручног сарадника и сарадника)

Члан 13.
Од стручних радника који раде у предшколској установи се очекује да буду високо оспособљени и компетентни за обављање одговорног рада са предшколском децом, што подразумева:
	- висок степен професионализма, утемељеног на стручном знању и перманентном образовању;
	- примену стручног рада у раду са децом, родитељима и осталим сарадницима;
	- способност укључивања у тимски рад;
	- добру комуникацију и интеракцију са децом, родитељима, колегама;
	- перманентну евалуацију свог знања, праксе и њихово унапређење;
	- програмирање, планирање, реализацију рада са децом;
	- праћење дечјег развоја и прилагођавање васпитно-образовног рада потребама и могућностима деце.
Стандарди помоћу којих се дефинише улога, права, обавезе и одговорности стручних радника су: поштовање личног достојанства и интегритетета детета, поштовање родитеља као примарних фактора у развоју и васпитању деце и поштовање професионалне одговорности стручних радника (васпитача, медицинских сестри-васпитача, стручних сарадника и сарадника).

Поштовање личног достојанства и интегритетета детета

Поштовање личног достојанства и интегритетета детета подразумева:
- поштовање детета као јединственог бића, са свим његовим индивидуалним карактеристикама;
- поштовање дететовог погледа на свет и стварање услова за стицање знања и самосталности; 
- обезбеђивање могућности за правилно задовољавање основних животних потреба у складу са индивидуалним потребама самог детета (сан, кретање, храна, игре);
- стварање могућности за стицање различитих искустава сензорних, сазнајних, социјалних, емоционалних;
- пружање могућности и подстицање развоја телесног, психолошког и социјалног развоја;
- обезбеђивање простора, времена и средстава за слободну игру ( коришћење свих ресурса у објекту и ван њега);
- подстицање и подржавање развоја телесних, језичких, уметничких, социјалних вештина и способности;
- стварање могућности за разумевање себе и других (развијање самоконтроле, одлагања жеља, способности разликовања лошег и доброг понашања у односу на људе, природу и ствари око себе, јасна, прецизна комуникација са децом) и установљавање јасних правила;
- брига за сигурност и безбедност деце у односу на њихово физичко и друштвено окружење;
- заштита деце од телесног и психичког насиља (злурадих и окрутних поступака одраслих и деце, вређање, давање погрдних имена, викање, гурање, ћушкање), а у случају повреде детета предузимање одговарајућих мера по установљеној процедури;
- стварање услова за континуитет у васпитању и развоју;
- поштовање принципа доследности;
- коришћење позитивних подстицајних мера без критиковања, понижавања, омаловажавања, деце или ситуација које би могле довести до негативних последица на емотивно стање детета;
- уважавање развојних специфичности предшколског узраста, различитости и посебности, неговање игре као аутентичног начина изражавања и учења предшколског детета, ослањање на културне специфичности;
- неговање једнакости међу децом, без обзира на пол, расу, језик, веру, национално и друштвено порекло, право на различитост;
- обезбеђивање свој деци истих права на развој и васпитање;
- стварање могућности за исказивање надарене деце уз подршку компетентних васпитача и одговарајућих услова за рад;
- деци којој је потребна додатна подршка у развоју обезбедити право на различитост уз уважавање њихове личности и специфичне потребе.

 Поштовање родитеља као примарних фактора у развоју и васпитању деце 

Поштовање родитеља као примарних фактора у развоју и васпитању деце остварује  се кроз: 
- стварање могућности за сарадњу и отворен дијалог по свим питањима важним за развој и васпитање деце;
- поштовање и уважавање мишљења и гледишта родитеља о развоју и васпитању деце;
- информисање родитеља (путем паноа, информативних састанака, родитељских састанака, отворених врата) о свим битним чињеницама везаним за интересовања, жеље и склоности њиховог детета;
- уважавање сугестија родитеља о васпитним поступцима и раду са децом уколико су у складу са Основама програма предшколског васпитања и образовања;
-професионално реаговање.
Стручни радник ствара квалитетну основу за сарадњу са родитељима ако:
· поштује личност и улогу родитеља ,
· нуди велики број начина на који се родитељи могу укључити у активности у вртићу,
· стално разговара са родитељима о њиховим и својим очекивањима у сарадњи,
· допушта родитељима да сами одлуче где им највише одговара да се укључе у рад (помоћ око организовања излета, посета, опремања собе, итд,)
· стално охрабрује родитеље да развијају сарадњу,
· уважава и укључује идеје родитеља у свој рад,
· сарадњу прихвата као процес који захтева време, стрпљивост и заједничку одговорност,
· чува поверљиве информације из породице,
· истражује велики број стратегија у сарадњи са породицом и нуди флексибилна решења.


Поштовање професионалне одговорности стручних радника (васпитача,  медицинских сестри-васпитача, стручних сарадника и сарадника)

Поштовање професионалне одговорности стручних радника подразумева:
- поштовање Програма рада Установе, његових вредности и усмерења;
- давању доприноса квалитету Програма рада;
- поштовање угледа Установе, кроз лично учешће, понашање и рад, (у Установи, на стручним сусретима, зимовањима, летовањима);
- перманентно стручно усавршавање и напредовање у струци;
- поштовање сопствене стручне аутономије, компетенције, иницијативе, истрајности и одговорности у раду;
- обезбеђивање стручне подршке у Установи;
- одговорност за последице сопствених поступака;
- неговање сарадње и тимског рада, без обзира на различитости, као стратегија подстицања решавања проблема и развијања способности изражавања, појачавање међусобног поверења;
- поштовања правила која су установљена у Установи.

Члан 14.
Васпитач је дужан да:  
-   брине о деци,  
- уредно води књигу васпитно-образовног рада и другу прописану евиденцију,  
-припрема обавештења за родитеље и врши контролу упознавања са обавештењем,  
   - сарађује са родитељима, односно другим законским заступницима деце и обавештава их о понашању и успеху детета у васпитно-образовном процесу, пружа информације о другим активностима установе,  
- брине о деци за време извођења екскурзија, излета, културних манифестација, спортских и других ваннаставних активности у којима он учествује.  

Члан 15.
Дужности стручног сарадника –  педагога су да:  
- остварује сарадњу са васпитачима и директором установе,  
- остварује сарадњу са децом и родитељима, односно другим законским заступником детета,  
- извршава друге обавезе у складу са програмом рада стручних сарадника у установи, прописаним одговарајућим Правилником о програму рада стручних сарадника.  

Учешће родитеља у раду Установе и њихово понашање

Члан 16.
	Родитељи учествују и прате рад у Установи кроз:
- програмске садржаје који се реализују у вртићу;
- превентивно-здравствене активности и исхрану деце;
- учествовање у отвореном курикулуму који се развија у вртићу;
- ангажовање у управљању и одлучивању;
- учешћем у планирању и реализацији програмских садржаја уз одговарајући договор са запосленима;
- организацију активности Установе у широј друштвеној заједници.

Члан 17.
	Права и обавезе родитеља су:
- да закључи уговор о коришћењу услуга са Установом и да чува један примерак уговора;
- да редовно и благовремено измирују обавезе према Установи и поштују рокове уплате;
- да воде рачуна о времену подношења захтева за остваривање права;
- да дете доводи у вртић у предвиђено време;
- да дете лично доводи и одводи из вртића;
- да на време обавести васпитача или медицинску сестру-васпитача на могућност довођења и одвођења детета од стране других лица;
- дете из вртића може преузети само пунолетна особа на основу писане сагласности родитеља;
- уколико је у току поступак развода брака, поверавање деце или регулисање виђења, родитељ може остварити контакт са дететом у вртићу, искључиво у складу са одлуком надлежног суда;
- да самостално води рачуна о сагласностима које је потписао, односно о опозиву истих;
- да поштује радно време вртића и правила ритма дана; 
- да на време пријави недолазак детета (болест, годишњи одмор, и сл. ) а затим донесе лекарско уверење о здравственом стању детета;
- да дете доводи у објекат без накита, драгоцености и других скупоцених ствари и предмета, у противном Установа не сноси одговорност за губитак, односно нестанак ствари;
- да дете доводи чисто и уредно;
- забрањено је задржавање родитеља у објекту и у дворишту након довођења и одвођења детета;
- забрањено је уношење хране у вртић (торте, пецива, и сл. ) осим са пратећом декларацијом произвођача (чоколаде, бомбоне.. );
- у случају обољења и повреде детета за време боравка у вртићу-јаслама преузме дете одмах на позив запосленог;
- да прати понашање свог детета, да се редовно информише и уколико има проблема да се обрати стручним радницима Установе;
- да сарађује са директором, васпитачем тј. медицинском сестром-васпитачем;
- да редовно присуствују родитељским састаницима, састанцима тимова чији је члан и састанцима Савета родитеља;
- да прочита информације са паноа за информисање родитеља;
- да о поклонима који су намењени групи или Установи закључе уговор о донаторству са Установом;
- да пружа помоћ Установи у остваривању васпитно-образовног рада у оквиру својих могућности;
- да доприносе остваривању планираних задатака Установе, у побољшању услова живота и рада; 
- да учествује и сарађује у животу и раду вртића;
- да сарађује са васпитачима по свим питањима која се тичу боравка детета у вртићу;
- да поштује личност свог детета, личност друге деце и васпитача и углед Установе;
- да не улази у алкохолисаном стању у вртић, јер у супротном Установа је дужана да поступа у складу са одредбама Породичног закона;
- да родитељи долазе пристојно обучени, поштујући кодекс облачења;
- да не улазе у просторије за припрему и дистрибуцију хране као и у дечје собе, осим уз сагласност васпитача;
- да не иницира вербалне или физичке конфликте са особљем, другом децом и родитељима, јер ће у супротном бити обавештена надлежна Полицијска станица и против родитеља ће бити поднета прекршајна или кривична пријава;
- забрањено је решавање конфликата међу децом од стране родитеља као и непримерена комуникација између родитеља;
- да не паркира или улази аутомобилом у двориште вртића;
- да присуствују едукацији која се организује у вртићу са аспекта здравствене заштите деце, развојних карактеристика и развојних потреба детета;
- да поштује и уважава васпитача као стручно лице, одговорно за реализацију васпитно-образовног рада;
- да поштује одлуку о размештају васпитно-образовног кадра као и одлуке о премештају детета унутар објекта;
- поштује већ утврђене поступке при адаптацији деце;
- поштује одлуке санитарних инспектора у вези са доношењем хране, одевања, обувања;
- да у сарадњи са васпитачем усклађује своје деловање и васпитавање детета;
- не доводи болесно детете у вртић и обавезно донесе лекарску потврду након одлежане болести;
- да поштује правила Установе;
- да сарађује са васпитачима по питању здравствене културе - уклањању вашију, недовођење деце под терапијом, са кашљем и прехладом, а у случају појаве инфективне болести да се придржава упутства датих од стране сарадника за унапређење превентивне здравствене заштите;
- уколико родитељ има примедбе обраћа се васпитачу групе, медицинској сестри-васпитачу и стручној служби Установе, а о примедбама које се не могу решити овим путем родитељ  писним путем обавештава директора установе;
- ако сматра да је право детета угожено може да поднесе писану пријаву директору установе у року од 8 дана од дана наступања случаја; 
- у остваривању својих права не смеју угрожавати друге учеснике у васпитном процесу;
- забрањено је фотографисање унутрашњости и спољашњости објекта;
- родитељ се обавезује да о промени места боравка детета, адреси и контакт телефонима благовремено информише васпитача, ради што боље сарадње, комуникације и безбедности детета.
Члан 18.
Родитељ, односно други законски заступник је одговоран: 
1) за упис детета у припремни предшколски програм; 
2) за редовно похађање припремног предшколског програма; 
3) да одмах а најкасније у року од 48 сати од наступања спречености  детета да похађа установу о томе обавести установу; 
4) да најкасније у року од осам дана од дана престанка спречености детета да похађа установу правда изостанке детета (лекарским уверењем-одговарајућим, другом релевантном документацијом); 
5) на позив установе узме учешће у свим облицима васпитног рада са дететом; 
6) да поштује правила установе. 

Члан 19.
Међусобни односи родитеља и запослених треба да буду засновани на узајамном поштовању, уважавању, разумевању и сарадњи у остваривању васпитно-образовне улоге Установе. 

                                                    Члан 20.
 Праћење напредовања деце

Остваривање професионалних увида у напредовању деце огледа се на плану дечјег социјално-емоционалног, интелектуалног и физичког развоја, програмског и организационог модела вртића у постизању одговарајућег квалитета постављених стандарда и основних вредности и примени знања и искуства запослених на основу њиховог личног и професионалног усавршавања. 

Члан 21.
Праћење напредовања деце у вртићу васпитачи, медицинске сестре-васпитачи и родитељи, односно други законски заступници остварују:
· међусобним разменама свих битних запажања и увида васпитача и родитеља о интересовањима, умећима, посебним потребама и талентима конкретног детета; 
· непосредним учешћем у дечјим активностима у вртићу;
· увидом у видео материјал снимљених дечјих активности;
· дечјим радовима на задату тему и по одређеном задатку;
· дечјим учешћем у изради едукативних паноа;
· приредбама, сценско-музичким и драмским наступима;
· на изложбама дечјег стваралаштва.

Члан 22.
	Евалуација програмског и организационог модела у Установи подразумева:
· вредновање сопственог рада запослених кроз самоевалуацију и рад вртића у целини у односу на постављене стандарде и основне вредности; 
· континуирано праћење и увид директора и стручних сарадника у постигнуће васпитних група и Установе у целини у сврху планирања конкретних акција;
· процена корисника услуга-деце и њихових родитеља о постигнућу рада вртића у односу на њихове потребе и очекивања. 

Тајност података 
Члан 23.
	Информације о корисницима услуга -  родитељима и деци као и међусобни односи и приватан живот запослених, пословна су и професионална тајна. 

Члан 24.
	За изношење информација у јавност о пословању Установе, потребно је одобрење директора. 

Члан 25.
Учешће деце у промовисању политичких, верских и других организација и у маркетингу није дозвољено. 
Снимање, фотографисање деце у вртићу и тестирање њихових психофизичких способности није дозвољено без посебне сагласности родитеља. 


Забрана дискриминације, забрана насиља, злостављања и занемаривања, забрана понашања које вређа углед, част или достојанство, забрана страначког организовања

Члан 26.
У установи су забрањене дискриминација и дискриминаторно поступање, којим се на посредан или непосредан, отворен или прикривен начин неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиска лица на отворен или прикривен начин, а која се заснива на раси, боји коже, прецима, држављанству, статусу мигранта односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној орјентацији, имовинском стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације. 

Члан 27.
У установи је забрањено физичко, психичко, социјално, сексуално, дигитално и свако друго насиље злостављање и занемаривање запосленог, детета, одраслог, родитеља, односно другог законског заступника, или трећег лица у установи. 
Под насиљем и злостављањем подразумева се сваки облик једанпут учињеног односно поновљеног вербалног или невербалног понашања које има за последицу стварно или потенцијално угрожавање здравља, развоја и достојанства личности детета и одраслог.
Занемаривање и немарно поступање представља пропуштање установе или запосленог да обезбеди услове за правилан развој детета и одраслог.
Установа је дужна да одмах поднесе пријаву надлежном органу ако се код детета примете знаци насиља, злостављања или занемаривања
Под физичким насиљем сматра се физичко кажњавање детета или одраслог од стране запосленог, родитеља, односно старатеља, или трећег лица у установи; свако понашање које може да доведе до стварног или потенцијалног телесног повређивања детета, одраслог или запосленог; насилно понашање запосленог према детету или одраслом, као и детета и одраслог према другом детету, одраслом или запосленом.
Под психичким насиљем сматра се понашање које доводи до тренутног или трајног угрожавања психичког и емоционалног здравља и достојанства. 
Под социјалним насиљем сматра се искључивање детета и одраслог из групе вршњака и различитих облика активности установе. 
Под сексуалним насиљем и злостављањем сматра се понашање којим се дете сексуално узнемирава, наводи или приморава на учешће у сексуалним активностима које не жели и не схвата или се користи за проституцију, порнографију и друге облике сексуалне експлоатације.
 Под дигиталним насиљем и злостављањем сматра се злоупотреба информационо-комуникационих технологија, која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације. 

Члан 28.
Забрањено је свако понашање запосленог према детету и одраслом, детета и одраслог према запосленом, родитеља, односно другог законског заступника или трећег лица према запосленом, запосленог према родитељу, односно другом законском заступнику, детета и одраслог према другом детету или одраслом, којим се вређа углед, част или достојанство. 
У установи је забрањено страначко организовање и деловање и коришћење простора установе у те сврхе.       
 
 Долазак и одлазак из установе
Члан 29.
Ради уласка у установу и изласка из установе одређују се посебни улази, односно излази за децу.
Дете мора долазити у установу у пратњи родитеља односно другог законског заступника, који је обавезан да дете преда групном васпитачу.
Васпитач је обавезан да дете приликом одласка преда родитељу односно другом законском заступнику, а изузетно дете може предати другом лицу само уколико родитељ претходно да писмену сагласност и наведе лице које може преузети дете из установе.

Забрана пушења, уношења експлозивног материјала и опасних предмета
Члан 30.
Пушење се забрањује у затвореним просторијама у којима се обавља васпитно-образовна делатност и обезбеђује смештај, боравак и исхрана деце, као и у дворишту установе.  
Члан 31.
Забрањено је у зграду и двориште установе уношење експлозивног материјала, оружја, као и других опасних предмета.  

Обезбеђење имовине установе
Члан 32.
Инвентарски предмети, дидактичка средства, опрема за рад и пословна документација не смеју се износити из установе без одобрења директора или другог овлашћеног радника.
Члан 33.
Изношење радне одеће из круга установе дозвољено је само ради прања. 

Члан 34.
По завршетку радног времена сви печати, штамбиљи, жигови, вредносни папири, као и остали регистратурски материјал морају бити закључани и обезбеђени.  
Нарочито се обезбеђују дневници рада и остала евиденција о деци и запосленима.  
По завршетку рада касе, ормари, плакари, столови, све просторије и пословна  зграда, обавезно се закључавају. 

Ynan 35.
O6aBelwTerba poauTe/bMa U ApPYrUM nuuMMa fajy ce Ha cajTy ycTaHoBe, Ha
ornacHum TabnaMa MnM NaHouMa mcnpes pagHux coba y kojuma 6opase aeua.

Mpujem u kpeTare APYrux Mua y yCTaHOBM

Ynan 36.
Nnua koja Aonase y yCTaHoBY MO JIMYHOM UNK Cyx6BeHOM rocny 3anocseHu
ynyhyjy v oaBose y oarosapajyhy cnyx6y ycraHose.

Ynan 37.
BaH pagHOr BpeMeHa y yCTaHOBY Ce MOXe ynasuTu camo y3 MpeTxXoAHy HajaBy
AVpeKTopy.
Ynan 38.
3abparbeH je 60paBak U KpeTakbe 3amnocneHnx y npocropujama ycraHose nocne
pafiHOr BpEMEeHa, OCMM aKo ce paav O NPoAyXeHOM pady MM ako je 3anocfeHu Aowao
paau obaBrbarba oapeheHor nocna, Mo MPeTXOAHOM Hasnory, oAHOCHO oAobperby
AvipekTopa.

3aspwHe oapeabe
YnaHn 39.

Ha cBa nuTarba koja HUCy ypeheHa oBuM MpaBunuMa noHalwara, Npumersmsahe ce
HenocpeaHo oapen6e 3akoHa 0 OCHOBaMa c1cTeMa o6pasoBatrba U BacnuTarba, oapesde
[IpYrux 3aKoHa, NoA3aKoHCKMX akaTa u Apyrux onwTux akaTa koju ypehyjy oy obnacr.

3a cnposoherse npaBuna noHallarba NponMcaHnX 0BUM OMWITUM akTOM 3a4yXeHU
Cy [AMpeKTop, BacnuTauu, MeAULMHCKe CcecTpe-BacnuTauu, CTPyYHW CcapajHuK,
capagHWUM 1 OCTanu 3amnoc/ieHn, poauTesbu U Apyra nnua Koja no 61no KoM ocHoBy
6opaBe y YcTaHOBU.

3a cnpoBoherse 0BMX Npasuiia o4roBopaH je AMPeKTop ycTaHoBe.

YnaH 40.
LaHoM cTynara Ha cHary [paBwna noHawarba npecTajy Aga Baxe [Mpasuna
noHalwarba y YcraHosu, 6poj 889 oa 29.09.2014 roaumHe.

YnaHn 41.
Osa lpaBuna CTynajy Ha cHary ocMor AaHa oA AaHa objaB/buBarba Ha OrnacHoj
Tabnu ycraHose.

OBa [Mpasuna noHalwawa o6jaB/beHa a ornaci abnun YcraHose AaHa
20, /'2 AV.JA . 2018. roavHe, a cTynajy Ha CHary'Zﬂg/ 2018 roanHe.

CekpeTap ycTaHoBe

CyHﬂmuaW nn.NpasHUK

14




